CONSILIUL DE ADMINISTRAȚIE AL SPITALULUI MUNICIPAL ORĂȘTIE

 A N U N Ț

În temeiul prevederilor art.177 și art. 187 alin.(10) lit. b din Legea 95/2006(R) privind reforma în domeniul sănătății, cu modificările și completările ulterioare, Consiliul de Administrație al Spitalului Municipal Orăștie anunță **scoaterea la concurs a funcției de manager persoană fizică al Spitalului Municipal Orăștie.**

Concursul se va desfășura potrivit Regulamentului de organizare și desfășurare a concursului pentru ocuparea funcției de manager, persoană fizică, în cadrul Spitalului Municipal Orăștie, aprobat prin Dispoziția Primarului Municipiului Orăștie nr. 677/29.06.2023.

 Concursul va avea loc la sediul Spitalului Municipal Orăștie, str. Pricazului, nr. 16, 335700 loc. Orăștie, jud. Hunedoara,  **în perioada 08.08.2023 – 26.09.2023,** desfășurându-se în două etape:

1. Etapa de verificare a îndeplinirii de către candidați a condițiilor stabilite în anunțul de concurs- etapă eliminatorie- care va avea loc în data 11.09.2023, ora 12:00.
2. Etapa de susținere publică și de evaluare a proiectului de management, care va avea loc în data de 22.09.2023 ora 10:00.

 **Persoanele fizice care se înscriu la concurs trebuie să îndeplinească cumulativ următoarele condiții:**

**a)** cunosc limba română, scris și vorbit;

**b)** medicină, specializarea medicină, medicină dentară, specializarea medicină dentară, ştiinţe juridice sau ştiinţe economice şi să aibă cel puţin 5 ani vechime în specialitatea studiilor

**c)** sunt absolvenți ai unor cursuri de perfecționare în management sau management sanitar, agreate de Ministerul Sănătății și stabilite prin ordin al ministrului sănătății, ori sunt absolvenți ai unui masterat sau doctorat în management sanitar, economic ori administrativ organizat într-o instituție de învățământ superior, acreditată, potrivit legii;

**d)**  nu au fost condamnate pentru săvârșirea unei infracțiuni comise cu intenție, cu excepția situației în care a intervenit reabilitarea;

**f)** sunt apte din punct de vedere medical (fizic și neuropsihic);

**g)** nu au împlinit vârsta standard de pensionare, conform legii.

 Dosarul de înscriere se depune la sediul Spitalului Municipal Orăștie-Birou RUNOS, str. Pricazului, nr. 16, 335700 loc. Orăștie, jud. Hunedoara **până la data de 08.09.2023 ora 12:00.**

 **Dosarul de înscriere trebuie să conțină următoarele documente:**

**a)** cererea de înscriere la concurs în care candidatul menționează funcția pentru care dorește să candideze;

**b)** copia certificată pentru conformitate a actului de identitate, aflat în termen de valabilitate;

**c)** copia certificată pentru conformitate a diplomei de licență sau echivalente;

**d)** copia certificată pentru conformitate a documentelor care atestă absolvirea cursurilor de perfecționare în management sau management sanitar prevăzut la art. 1 alin.(1) lit.c) ori a diplomei de masterat sau doctorat în management sanitar, economic, sau administrativ, organizat într-o instituție de învățământ superior acreditată, potrivit legii;

**e)** curriculum vitae;

**f)** adeverința care atestă vechimea în posturi cu studii universitare de lungă durată sau copie certificată pentru conformitate a carnetului de muncă;

**g)** cazier judiciar;

**h)** adeverință din care rezultă ca este apt medical, fizic și neuropsihic;

**i)** declarația pe propria răspundere privind necolaborarea cu Securitatea înainte de anul 1989;

**j)** copie certificată pentru conformitate a actelor (certificat de căsătorie, etc.) prin care candidatul și-a schimbat numele, după caz;

**k)** proiectul de management realizat de candidat;

**l)** declarație pe propria răspundere a candidatului că proiectul de management este conceput și realizat integral de candidat;

**m)** declarație pe propria răspundere că în ultimii 3 ani nu a fost constatată de către instituția competentă existența conflictului de interese ori starea de incompatibilitate cu privire la candidat;

**n)** declarație pe propria răspundere privind conformitatea cu originalul a copiilor de pe documentele depuse la dosarul de înscriere.

 Candidații interesați vor putea efectua o vizită în cadrul spitalului în data de **16.08.2023,** sub îndrumarea directorului medical, pentru a se informa cu privire la problemele de la fața locului.

 La susținerea proiectului de management poate participa mass-media precum și orice persoana interesată. În acest sens doritorii sunt rugați să trimită un email pe adresa spital@spitmunor.ro până la data de 20.09.2023 ora 15.00 care să conțină precizarea numelui și prenumelui persoanei interesate. Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare.

 **Relații suplimentare** se pot obține la telefon 0254-242950 (7) Birou RUNOS al Spitalului Municipal Orăștie, str. Pricazului, nr. 16, Orăștie 335700, jud. Hunedoara.

 Regulamentul de organizare și desfășurare a concursului, temele cadru pentru proiectul de management precum și bibliografia se publică împreună cu prezentul anunț.

PREȘEDINTELE CONSILIULUI DE ADMINISTRAȚIE

JR. COSTOIU CĂLIN -MIRCEA